Årsberetning Gymnastikudvalget 2023

Børneholdene:

* Efter sidste generalforsamling har vi holdt vores årlige gymnastikopvisning, som sidste år blev holdt en lørdag. Stor succes, med mange tilskuere. Derfor gentager vi succeen igen søndag d. 23 april.
* Vi har i år fået flere børn på alle vores hold, hvilket er dejligt. Og så er der startet et rytmehold op, som Emilie Betzer har taget initiativ til og kører helt alene.
* I år har vi tilmeldt vores Rytme og Spring/rytme hold til ekstraopvisning i Bjerringbro d. 12. marts.
* Vi har i år et fantastisk trænerteam, som gør alt for at udvikle alle børn, både i spring og rytme. Desværre er det fortsat svært at rekruttere nye trænere, så mange trænere må tage flere hold. Til gengæld er vi gode til at bakke hinanden op.
* Især på holdet for de ældste er der taget initiativ til hyggeaftner efter træning med bål og popcorn samt ekstra træning f.eks. i vinterferien.
* I efteråret var vi i Baboon City som igen var en stor succes, men god opbakning fra forældre, bl.a. med kagebagning.
* Igen i år var der samarbejde med Frederiks skole, hvor Berit og Karina underviste 1 årgang i springgymnastik.

Voksenholdene:

* 2 damehold og 1 herrehold som Jane Fauerby stadig står for. De træner på Frederiks skole hver tirsdag. En del af de hold har sidste år deltaget i Landsstævne i Svendborg. Et hold, som Jane Fauerby var med til at instruerer en del af. Som noget nyt i år, vil Jane samle et hold, der kommer med til vores opvisning. Det ser vi meget frem til.
* Karina Maagaard forsøgte sidste efterår at have 2 hold step, men det blev ikke den største succes. Derfor startede hun efter Nytår op med et Jumping hold tirsdag, og et stephold. Der er 8 på hvert hold. Vi kunne dog godt ønske os lidt flere især på stepholdet. Så kom og vær med.
* Og så har Berit fuld booked på Jumpingholdet mandag. Der er endda venteliste.

Gymnastikudvalget:

* Gennem det sidste år er vi blevet et godt og sammentømret udvalg, som hjælper hinanden på tværs, ved arrangementer, med oprydning og ved sygdom.
* Vi har desuden lavet en inspirationsdag med alle trænere og hjælpetrænere, dels for at lære hinanden bedre at kende og blive bevidst om, at vi skal være bedre til at udnytte hinanden kompetencer.
* Der er i samarbejde med Idrætsrådet, lavet gymnastiknetværk mellem andre gymnastikforeninger i Viborg Kommune. Der var en repræsentant fra udvalget til sidste møde.
* Der sker en ændring i udvalget næste år, da Pia har valgt at trække sig fra udvalget. Derved er det tid til skift af formand, som bliver Henrik.